cyanic-selkie/wikianc huggingface dataset:
Saint-Barthélemy
Svensk slavehandel etableres
Høsten 1786 ble det Svenske Vestindiske Kompani opprettet på øya. Kongen fortalte aksjeeierne at de kunne se fram mot store gevinster. Alle som hadde råd kunne kjøpe aksjer, men kongen skulle beholde ti prosent, noe som gjorde ham til største aksjonær.
Den 31. oktober samme år ble det utstedt et privilegiebrev til Det vestindiske kompaniet, som fikk rett til å handle med slaver mellom Afrika og Vestindia. Paragraf 14 lød slik:
Enhver som importerte slaver fra Afrika til Saint-Barthélemy direkte, skulle slippe å betale toll:
C.F. Hansen-medaljen
C.F. Hansen-medaljen (dansk: C.F. Hansen Medaillen) er en dansk hedersbevisning som tildeles danske arkitekter av Det Kongelige Akademi for de Skønne Kunster. Den er oppkalt etter C.F. Hansen og er delt ut siden 1830. Det er den høyest oppnåelige medalje for arkitekter. Den deles ut i Charlottenborg. Selve medaljen er utført av medaljør Christen Christensen.
Saint-Barthélemy
Svensk slavehandel etableres
I tiden rett etter 1800 opplevde øya sterk økonomisk vekst, og befolkningen talte cirka 6,000 mennesker. Folk fra hele Vestindia kom til øya for å kjøpe slaver. De som kom fra andre øyer måtte betale toll når slaver skulle eksporteres fra øya. Slaver i svensk eie kunne imidlertid eksporteres til halv tollsats, fordi svenskekongen ønsket å stimulere til svensk slavehandel. Det var også forskjell i tollsatsene for slaver som ble fraktet til øya av svensk skip og utenlandsk skip.
Svenskene avvikler slavehandelen
Motstanden mot slavehandel ble imidlertid stadig sterkere, særlig i den ledende slavehandelsnasjonen Storbritannia. Dette påvirket også andre land, som derfor vurderte å avskaffe slik virksomhet. Da emnet ble glohett, besluttet den svenske regjering at det var best å holde seg utenfor, og handelen på Saint-Barthélemy ble nedlagt.
I 1788 sendte den britiske komitéen for avskaffelse av slaveriet Anders Sparman, en svensk motstander av slavehandel, til Gustav Ⅲ. De fryktet at andre land ville utvide sin slavehandel dersom Storbritannia avskaffet sin egen. Utsendingen hadde med både bøker om emnet og et brev til svenskekongen, der denne ble oppfordret til å hindre sine undersåtter fra å delta i videre slavehandel. I kongens svar, som ble avlevert gjennom Sparman, skrev han at ingen i landet hadde deltatt i slik handel, og at han skulle gjøre alt i sin makt for å forhindre at så skjedde.
Øya blir fransk
Tiårene etter 1800 ble etterfulgt av katastrofer, både naturlige og økonomiske, og i 1878 solgte svenskene øya tilbake til Frankrike for 80,000 franc. På det tidspunkt var det bare 1,000 innbyggere på øya, og hendelsen markerte at svensk kolonitid var over. Siden da har det franske flagget vært St. Barts offisielle flagg.
St. Barths i dag
I 2007 ble St. Barths skilt ut fra Guadeloupe, som er et oversjøisk departement tilhørende Frankrike, og ble et eget fransk territorium, kalt collectivité d'outre-mer.
Øya har idag ingen arbeidsledige, og kriminalitet er fraværende. Den oppleves i dag slik den framsto da svenskene overtok, og folk flytter til øya, men ikke fra. Dette gjenspeiles også i boligprisene. En villa over to etasjer, tre soverom og noen få mål eiendom blir vanligvis solgt for omkring 7 millioner amerikanske dollar. Kvadratmeterprisen var høyere her enn på Champs-Élysées i Paris i 2005.
Øya besøkes av cirka 160,000 turister årlig, de fleste på dagsbesøk fra naboøya St. Martin. De kommer enten via katamaran eller med fly. Øya er også et populært anløpssted for cruiseskip.
Kyrkjebø
Kyrkjebø er et tettsted i Høyanger kommune i Vestland. Tettstedet har innbyggere per 1. januar og ligger på nordsiden av Sognefjorden omtrent 13 kilometer sørvest for kommunesenteret Høyanger. Austreim ligger ca. tre kilometer øst for Kyrkjebø.
Kyrkjebø kirke ligger på Kyrkjebø.
Den tidligere kommunen Kyrkjebø
Kyrkjebø var tidligere en selvstendig kommune i Sogn og Fjordane fylke, opprinnelig del av Lavik formannskapsdistrikt.
I 1858 ble Kyrkjebø (Klævold) skilt ut som egen kommune med 1645 innbyggere.
1. januar 1875 ble en del av Kyrkjebø med 90 innbyggere overført til Lavik og Brekke kommune.
1. januar 1964 ble Kyrkjebø kommune med 4742 innbyggere slått sammen med Lavik kommune og en mindre del av Vik til den nye Høyanger kommune.
Stig Amdam
Amdam gikk ut fra Statens Teaterhøgskole i 1983.
Joseph Dehergne
Joseph Dehergne (født 1903 i La Gaubretiere i Vendée i Frankrike, død 1990 i La Seilleraye i Thouare nær Nantes) var en katolsk prest og kinamisjonær tilhørende jesuittordenen.
Stig Amdam
Han debuterte i En glad gutt på Nationaltheatret i 1983. I 1984 ble han tilknyttet Hålogaland Teater hvor han gjorde seg bemerket med roller innen absurd teater, som Pinters Fødselsdagsselskapet (1986) og Mrózeks En lykkelig begivenhet (1987). I 1989 ble han ansatt ved Den Nationale Scene der han blant annet spilte hovedrollen i stykket München-Athen i 1990. Ved samme teater har han blant annet medvirket i Shakespeares Helligtrekongersaften (1995), Henrik Ibsens Vildanden (1996), Luigi Pirandellos Seks personer søker en forfatter (2001), Ibsens En folkefiende (2001), Shakespeares Et vintereventyr (2002), Gunnar Staalesens 1900 (2002–2003), Gjøkeredet (2003), Ronja Røverdatter (2003), En midtsommernattsdrøm (2004), Den innbilt syke (2007), Hedda Gabler (2009) og Brødrene Løvehjerte (2009).
Joseph Dehergne
Liv og virke
Han begynte ved presteseminaret i Luçon i Vendée i 1921 og trådte inn i jesuittnovisiatet i 1925 i Beaumont-sur-Oise. Han ble presteviet i Paris i 1934.
Stig Amdam
I Fjernsynsteatret spilte han hovedrollen i Rolf Sagens Skal det vere ein dans? (1986) (regissert av Oddvar Bull). Han har hatt biroller i tv-serier som blant annet Familiesagaen De syv søstre (1997), Frikjent (2015), Beforeigners (2018) og Okkupert (2015–2020). Han har også medvirket i radiohørespill, samt hatt noen mindre biroller på film.
Amdam er også dramatiker, og debuterte med stykket Hundedagar på Teatret Vårt i Molde i 1999. I 2008 skrev han radiohørespillet Hauk og due som ble tildelt andreprisen under Prix Italia 2008.
Joseph Dehergne
Liv og virke
Pater Dehergne ble utvist fra Kina i 1951, og ble så sendt til Chantilly i Frankrike der han ble bibliotekar og senere arkivar ved stedets jesuittiske studiehus. I 1959 mottok han et diplom fra Ecole practique des Hautes Etudes for sitt arbeid knyttet til den franske revolusjon, et verk som også var blitt prisbelønnet av Académie française. I 1965 tok han doktorgraden ved Universitetet i Paris.
Sammen med pater Henri Bernard-Maitre grunnla han Colloque Internationale de Sinologie, som trer sammen hvert tredje år i Chantilly, og han redigerte konferansepapirene fra de tre første møtene. Det første kollokviet ble avholdt i september 1974, ved kultursenteret Les Fontaines i Chantilly.
Han fortsatte med å hjelpe andre i deres studier om kinamisjonene.
Ital
Ital eller I-tal er en matkultur innen rastafaribevegelsen, som hovedsakelig består av frukt og grønnsaker uten noen form for kunstige tilsetningsstoffer, men noen rastaer spiser også fisk og kylling. En Ital diett varierer fra Rastafari til Rastafari og det er få generelle regler for en Ital-diett.
Ordet kommer fra det engelske ordet «vital» (livsnødvendig), der den opprinnelige «V-en» er fjernet.
Det primære målet med følge dietten, er å få en god «Livity», det vil si utstråling eller energi. Ifølge rastaene styrkes ånden og utstrålingen, jo mer kontakt en person har med naturen. Det er derfor viktig for rastaer å "leve I-tal" for å oppnå bedre kontakt med seg selv, naturen og det spirituelle.
Lavik
Lavik er et sogn, et tettsted og en tidligere kommune i Sogn og Fjordane fylke opprettet som Lavik formannskapsdistrikt i 1837. Lavik har vært egen kommune i to perioder.
I 1858 ble Kyrkjebø (Klævold) skilt ut fra Lavik som egen kommune. Lavik kommune hadde etter fradelingen 2 042 innbyggere. I 1861 ble Lavik slått sammen med Brekke til Lavik og Brekke kommune.
1. januar 1875 ble en del av Kyrkjebø (Klævold) med 90 innbyggere overført til Lavik og Brekke kommune.
1. januar 1905 ble Lavik og Brekke kommune delt i to. Lavik kommune hadde etter delingen 1 182 innbyggere
1. januar 1964 ble Lavik med 894 innbyggere slått sammen med Kyrkjebø og deler av Vik til den nye Høyanger kommune.
Tettstedet Lavik er et fergested med 285 innbyggere (per. 2001 ). Lavik har egen kirke og kirkegård, dagligvarebutikk, bensinstasjon og hotell. Ferga fra Lavik går over Sognefjorden (dypest på 1260 m ) til Ytre Oppedal. Fergeturen er 5,6 km lang og tar 20 minutter. Det går tre turer per time og retning.
Eigerøy bru
Egerøybrua eller Eigerøy bru er ei bru over Nysund mellom Eigerøya og fastlandet i Eigersund kommune i Rogaland. Brua er 260 meter lang, med 40 meter midtspenn og 23,75 meter seilingshøyde. Riksvei 426 går over brua, som gir innbyggerne på Eigerøya veiforbindelse med Egersund. Den ble åpnet av kronprins Olav i 1951. Det har vært tatt til orde for at brua bør utvides, på grunn av den økte trafikken, spesielt til industriområdene på Søre Eigerøya.
20Ten
20Ten er det 27. studioalbumet av den amerikanske musikeren Prince. Det ble gitt ut den 10. juli 2010 gjennom NPG Records, og kunne kun kjøpes sammen med Daily Mirror og Daily Record i Storbritannia og Irland, og med Het Nieuwsblad og De Gentenaar i Belgia. Albumet ble gitt ut igjen den 22. juli 2010, sammen med Rolling Stone i Tyskland, og Courrier International i Frankrike.
Albumet ble produsert, arrangert, komponert og fremført av Prince ved Paisley Park Studios i Minneapolis, Minnesota. Det er hans 33. offisielle utgivelse i Storbritannia. 20Ten inneholder musikalske elementer fra funk, pop, rock og soul. Noen av sangtitlene på albumet ble avslørt med hint som var gjemt i Prince sin sang, «Cause and Effect», som ble gitt ut på radio tidligere i 2010.
Utgivelse
Prince avslørte navnet på albumet da han mottok en "Lifetime Achievement Award" under BET Awards i juli 2010. Han sa til Daily Mirror at han valgte tittelen fordi «Jeg tror dette er et år som virkelig betyr noe. Dette er harde tider.» Han så på albumet som en personlig dagbok for året. Prince arrangerte det slik at 20Ten kun skulle gis ut som en gratis CD som skulle følge med forskjellige europeiske aviser den 10. juli 2010, inkluder Storbritannias Daily Mirror, Skottlands Daily Record og Belgias Het Nieuwsblad. Den 22. juli 2010 ble CD-en også gitt ut sammen med franske Courrier International og den tyske utgaven av Rolling Stone.
Over 2.5 millioner kopier ble distribuert av Trinity Mirror, utgiveren av Daily Mirror og Daily Record. Prince var å finne i flere publikasjoner, og hadde sitt første intervju med en britisk avis på over 10 år. Utgaven av Mirror kostet 65 pence, og albumet kunne ikke skaffes gjennom nedlasting eller i platebutikker. Prince sa til Mirror at han mente at å gi ut albumet på denne måten var «den beste måten å gjøre det på... ingen topplister, ingen piratvirksomhet og null stress,» selv om albumet snart ble tilgjengelig for ulovlig nedlasting via peer-to-peer. Trinity Mirror annonserte at salgene for Daily Mirror hadde gått opp med 334 000, og salgene av The Daily Record hadde økt med 45 000 kopier dagen albumet kom ut.
Prince ga ut albumet Planet Earth på samme måte i juli 2007, da gjennom en avtale med den britiske avisen The Mail on Sunday. Det er enda ingen planer om en utgivelse i USA.
Den 8. oktober 2010 annonserte Prince til den franske radiostasjonen Europe 1 at han hadde planer om å gi ut en oppdatert utgave av albumet under navnet 20Ten Deluxe. Dette har enda ikke skjedd.
Mottagelse
Fikk blandet respons fra de fleste musikkritikere. Tony Parsons anmeldte albumet for Daily Mirror, en av avisene som albumet ble gitt ut i. Han skrev at det var «like bra som Prince sine klassikere, som Purple Rain og 1999» og at det var hans «beste plate siden Sign o' the Times for 23 år siden.» Joachim Hentschel, som skrev for den tyske utgaven av Rolling Stone, mente at albumet var Prince sitt beste siden Love Symbol Album i 1992. Jason Draper fra NME ga 20Ten 4/10, og sa at selv om albumet hadde sine øyeblikk, var det definitivt ikke hans beste de siste 23 årene, men trolig et av de beste albumene fra Prince de siste 4 årene. Luke Winkie, for MusicOMH, ga albumet 2 av 5 stjerner, og beskrev det som «et av de svakeste albumene noensinne; fluffy, antiklimatisk, og utrolig kjedelig». Stephen Thomas Erlewine fra Allmusic ga albumet 2½ av 5 stjerner, og skrev at sangene har «nok form til å være attraktive på avstand, men ikke nok om man ser etter litt grundigere... ingen kroker synker inn, funky jams sitter fast i lavt gir, det er bare en liten anelse sensualitet, rytmene er noenlunde stive, og Prince sitt forsøk på å tjene penger på sitt rykte viser bare hvordan han ikke lenger er den samme "freaky" personen han var før».
Sporliste
Alt er skrevet av Prince.
VELFAC
VELFAC A/S er en dansk virksomhet som produserer fasadevinduer og systemer. VELFAC har hovedkontor i Ringkøbing på Vestjylland i Danmark, men har også salgskontorer i England, Irland, Sverige og Danmark. I dag eksporterer VELFAC produkter til flere land. Virksomheten inngår i VKR-gruppen, som har omkring 15 000 medarbeidere i over 40 forskjellige land. VKR-gruppen består også blant annet av VELUX A/S.
Historie
VELFAC ble grunnlagt i 1952, men under navnet V. Kann Rasmussen & Co. som fikk de første vinduer ut på markedet. Varenavnene VELUX og VELFAC ble så senere registrert. Etter tre år åpnet Leif Hansen en tømrervirksomhet i Ølstrup ved Ringkøbing, og 10 år senere begynte denne virksomheten å produsere vinduer under navnet RIBO Vinduer A/S. I 1978 ble virksomheten en del av Kann Rasmussen Firmagruppe.
VELFACs motto
«En prøve er verdt mer enn tusen ekspertuttalelser». Dette budskapet oppfordrer til å prøve nye ting, til fordel for å utvikle medarbeidere og resten av virksomheten.
NorskeSerier
NorskeSerier er fellesbetegnelsen på sjangeren historiske serieromaner som utgis av forlaget Cappelen Damm. Navnet NorskeSerier som ble tatt i bruk første gang i 2007 av daværende Damm (før fusjonen mellom J. W. Cappelens Forlag AS og N.W. Damm & Søn AS samme år).
Blant de mest kjente forfatterne som skriver i sjangeren og som utgir sine bøker i NorskeSerier er Frid Ingulstad og Anne-Lise Boge. Ingulstad er mest kjent for serien Sønnavind, som handler om livet ved Akerselva og fabrikkarbeidernes kår på begynnelsen av 1900-tallet. Serien er utkommet i 49 bind per 1. januar 2012, og trykket i et opplag på 4,5 million. Anne-Lise Boge skrev fra 1998 til 2005 serien Arvesynd. Serien er på 26 bøker, og ble utgitt i et samlet opplag på 2,5 million eksemplarer, mens hittil 15 bøker (per 1. januar 2012) i romanserien Morshjerte er utgitt i et samlet opplag på ca. 1,5 million eksemplarer.
Per 25. september 2012 utgis følgende serier av Cappelen Damm i NorskeSerier:
Øvre Dehroud-demningen
Øvre Dehroud-demningen er en demning for vannforsyning og irrigasjon i Iran, anlagt i elva Javeh.
Thomas Mårud
Thomas Mårud (født 8. januar 1977 i Kongsvinger) er en norsk deltidsmusiker.
Han spiller sammen med forfatter Levi Henriksen som ga ut skiva Herfra til Rockaway Beach på Lydbokforlaget. Albumet inneholder selvbiografiske historier fra Levis musikalske oppvekst – fra foreldrenes bedehusmusikk, via country, til Ramones. Rockeren Thomas Mårud synger og trakterer diverse strengeinstrumenter på plata. 15. oktober 2007 kom den andre skiva fra Levi Henriksen og Thomas Mårud. Bang Bang Rett Ned fikk svært god mottakelse fra norsk presse.
Mårud er av yrke aktivitør for asylsøkere på et asylmottak i Kongsvinger.
Ding Ling
Ding Ling (kinesisk: 丁玲, pinyin: Dīng Líng, kunstnerpseudonym for Jiang Bingzhi 蒋冰之, Jiǎng Bīngzhī, også kjent som Bin Zhi 彬芷, Bīn Zhǐ; født 12. oktober 1904 i Linli i Hunan i Kina, død 4. mars 1986) var en kinesisk forfatterinne, en av landets mest kjente på 1900-tallet. Hennes verker var for det meste sosialkritiske, særlig med skildringer av moderne frigjorte kvinner.
Liv og virke
Ding Ling kom fra en velberget familie i Hunan. Hennes far døde da hun var ung, og hennes mor gikk med i kommunistpartiet i 1927. Selv hadde Ding Ling i ung alder brutt med den tradisjonelle kinesiske skikk med å la foreldrene velge barnas ektefelle: Hun nektet å gifte seg med den mann, en nevø av henne, som de hadde utvalgt. Hun fullførte ikke sine studier i Changsha og Shanghai, men brukte sin tid til å bli kjent med unge litterater. Fra 1923 bodde hun i Peiping sammen med sin kjæreste Hu Yepin, en fattig arbeider, dikter og kommunistisk aktivist, som hun senere giftet seg med.
Hun debuterte i 1927 med novellen Meng Ke. Et knapt år etter fulgte et av hennes mest kjente verker, Sofies dagbok 莎菲女士的日记 (''Shāfēi nǚshì de rìjì).
Etter sitt gjennombrudd flyttet hun med Hu Yepin og den unge forfatteren Shen Congwen sammen tilbake til Shanghai, der hun de følgende tre år utgav tre novellesamlinger. I 1928 prøvde og feilet hun sammen med Hu og Shen i et forsøk på å grunnlegge et eget forlag, «Rødt og svart». I 1930 fikk hun en sønn med Hu Yepin; samme år ble Hu arrestert for sine kommunistiske aktiviteter.
Enrico Dandolo
Enrico Dandolo (også anglifisert til Henry Dandolo og på latin Henricus Dandulus; født i 1107?, død 21. juni 1205) var doge av Republikken Venezia fra 1192 og frem til sin død. Han er hovedsakelig husket for sin rolle i Det fjerde korstog hvor han, i en alder av 90, ledet plyndringen av Konstantinopel og midlertidig utslettet Det bysantinske riket.
Ding Ling
Liv og virke
Hun meldte seg inn i det kinesiske kommunistpartiet i 1932, ett år etter at hennes mann Hu var blitt henrettet i fengselet av Kuomintang (KMT). Hun hadde da påbegynt arbeidet på sin store roman Mor, og klarte akkurat å bli ferdig med dens første del innen hun ble arrestert av KMT i 1933. Tre år etter klarte hun å rømme, og fant veien til Yan'an, som ble behersket av kommunistene den gang. Der ble hun kjent med Mao Zedong og ble igjen politisk og intellektuelt aktiv. Senere ble hun også kjent med skyggesidene av den kommunistiske virkelighet og skrev noen kritiske fortellinger om dem, blant annet novellen På hospitalet. Hun grunnla en krets forfattere i Yan'an som hadde til felles en voksende uro over kløften mellom marxistiske idealer og realitetene. Særlig hykleri og episoder med grusomhet fra kommunistleders side fikk gjennomgå. Kommunistledelsens svar kom med beriktigelsesbevegelsen, og med den lyktes det Mao å rokke ved Ding Lings posisjon. Hun ble forvist til landsbygden. Men etter to år var hun tilbake og fortsatte sitt virke. Nå levde hun sammen med Chen Meng.
Enrico Dandolo
Bakgrunn og karriere
Dandolo var sønn av en mektig jurist, Vitale Dandolo. Familien var både sosialt og politisk prominent i Venezia, og hans far var rådgiver for den daværende dogen, Vitale II Michiel. En av Enricos onkler, som også het Enrico Dandolo, var patriark av Grado, som var den høyeste kirkelige tittelen i Venezia.
Ding Ling
Liv og virke
I 1948, rett før kommunistenes seier i den kinesiske borgerkrig ble hun ferdig med sitt sentrale verk Solskinn over Sangganelven (Sanggan He) 太阳照在桑干河上 (Tàiyáng zhào zài Sānggàn Hé shàng), som hun i 1951 ble tildelt Stalinprisen for.
Enrico Dandolo
Bakgrunn og karriere
Dandolos første viktige politiske rolle kom i kriseårene 1171 og 1172. I mars 1171 hadde Bysants konfiskert varene til tusenvis av venetianere for deretter å fengsle dem alle. Et folkekrav til dogen om å reise en armé som skulle frigjøre fangene ble realisert, men den ble satt ut av pest tidlig i 1172. Blant dem som hadde marsjert mot Konstantinopel var Enrico Dandolo og dogen selv. Da de returnerte til Venezia, ble doge Vitale II Michiel drept av en mobb, men Dandolo slapp unna tiltale og ble utnevnt til ambassadør til Konstantinopel for det kommende året. Med dette forsøkte Venezia å finne en diplomatisk løsning på tvistene med Bysants, men dette førte ikke fram. Nye forhandlinger ble gjenopptatt tolv år senere, og en avtale mellom de to statene ble inngått i 1186, men mye tyder på at Dandolo var blitt bitter på og hadde lagt bysantinerne for hat under sitt årelange virke i Konstantinopel. Ingen avtale kunne endre på det.
Ding Ling
Liv og virke
Etter Mao Zedongs seier i 1949 fikk hennes karriere som kommunistisk aktivist et kraftig oppsving. Hun reiste verden rundt, deltok på kongresser og festligheter, ble utgiver av Folkerepublikken Kinas ledende kulturavis. Hun øvde massiv kritikk mot «borgerlige» forfattere, deriblant egne venner og forfatterkolleger, og sørget også for at noen av dem ble fengslet for å ha kommet bort fra partilinjen.
Enrico Dandolo
Bakgrunn og karriere
Etter å ha vært Venezias ambassadør i Konstantinopel var Dandolo to ganger ambassadør på Sicilia, før han igjen vendte nesen mot Konstantinopel i 1183 for å forhandle om gjenoppbygging av det venetianske kvarteret i byen.
Ding Ling
Liv og virke
Men i 1955, i etterkant av kampanjen La hundre blomster blomstre, ble hun selv fordømt som «forræderske» og to år etter ble hun ekskludert fra Partiet. Etter en kort stund ble hun sendt til en bondegård i Mandsjuria langt nord i Kina og nær grensen til Sovjetunionen, og måtte arbeide der («reform ved arbeid» – laogai).
Enrico Dandolo
Bakgrunn og karriere
1. januar 1193 ble Dandolo Venezias 39. doge. Allerede da var han både gammel og blind, men svært ambisiøs og, for alderen, ved svært god fysisk og psykisk helse. Han var minimum i 70-årene da han ble doge, men flere kilder oppgir at han allerede på det tidspunktet var 85 år gammel.
Ding Ling
Liv og virke
Årene 1960 til 1964 nøt hun en viss frihet, men fra 1964 gikk man på nytt hardere frem mot henne. Under kulturrevolusjonen nektet hun å utøve noen selvkritikk, og måtte utstå fysisk og psykisk tortur. Hun ble blant annet tvunget til kampsesjoner og til å stå med armene utstrakt i «flymaskinpositur», og var nødt til å sove i en stall. Hun ble sendt til straffearbeid. Manuskriptene til hennes upubliserte verker ble ødelagt. I 1970 ble hun satt i arrest i Beijing-området og måtte utstå seks år under elendige forhold i en fjellandsby i provinsen Shaanxi.
Enrico Dandolo
Det fjerde korstoget
I 1202 var ridderne som skulle delta i Det fjerde korstoget strandet i Venezia. De hadde ikke råd til å betale for skipene de hadde bestilt fra Venezia, da det hadde dukket opp langt færre tropper enn forventet. Dandolo utarbeidet en plan som skulle ettergi korsfarerne gjelden deres. Alt korsfarerne måtte gjøre til gjengjeld var å hjelpe Venezia med å gjenerobre Zara. Under en svært emosjonell seremoni i Markuskirken tok Dandolo korset (henga seg til korstoget) og ble fulgt av flere tusen venetianere. Dermed ble Dandolo en viktig leder av korstoget.
Selv om de egentlig skulle seile til Egypt, overbeviste Dandolo dem om å stoppe i havnebyen Zara ved Adriaterhavet. Både Venezia og Kongedømmet Ungarn hevdet at Zara hørte til dem. Dandolo oppfordret korsfarerne til å angripe byen som tidligere hadde gjort opprør mot Venezia. Noen få korsfarere nektet, men flesteparten skjønte at kun ved å innta den rebelske byen Zara for deretter å overvintre der, kunne de holde korstoget gående. Zara ble beleiret og hærtatt 15. november 1202.
Ding Ling
Liv og virke
Etter Maos død og «firerbandens» fall i 1976 ble hun løslatt og rehabilitert. I årene som fulgte, kritiserte hun kommunistpartiet, men på en snarere distansert måte. Til tross for de mange år hun tilbragte som landarbeider eller i fengsel omfatter hennes litterære produksjon mer enn tre hundre verker.
Enrico Dandolo
Det fjerde korstoget
Kort tid etter ankom Alexius Angelus, sønn av den avsatte bysantiske herskeren Isaac II, byen. Dandolo godtok å hjelpe Alexius til tronen i Bysants i bytte mot bysantisk støtte i korstoget. Dette førte til erobringen og plyndringen av Konstantinopel 13. april 1204, hvor Dandolo var til stede og deltok i kamphandlingene. De katolske korsfarerne tok permanent kontroll over Konstantinopel, som var hovedsete for Den ortodokse kirke, og etablerte en katolsk stat, Det latinske riket. Venezia fikk av Det bysantiske riket som en del av Det fjerde korstoget, og Bysants ble aldri så sterkt som det hadde vært før korstoget.
Blindhet
Det er ikke sikkert når og hvorfor Enrico ble blind. Historien som ble fortalt i tiden rundt Det fjerde korstoget (og som er akseptert av noen historikere), var at han ble blindet av bysantinerne mens han var ambassadør der i 1171. En annen mulighet er at han ble blind som følge av et slag mot bakhodet en gang mellom 1174 og 1176.
Dandolo virker å ha vært fullstendig blind. Geoffrey de Villehardouin, som kjente Dandolo personlig, skrev tretti år senere: «Selv om øynene hans så normale ut, kunne han ikke se en hånd rett foran sitt ansikt, fordi han mistet synet etter en hodeskade».
Sabotasje
Sabotasje kommer av det franske ordet sabot som betyr tresko; arbeiderne kastet treskoene sine i maskinene for å stoppe dem. Sabotasje er et kampmiddel som hindrer produksjonen ved å sette ned arbeidstempoet eller ødelegge maskiner, verktøy eller bygninger. I krig er sabotasje et vanlig kampmiddel. Vemork-aksjonen, Operasjon Company i Eydehavn, sabotasjen mot DS «Donau» og sabotasjeaksjonene mot Thamshavnbanen er kjente sabotasjeaksjoner i Norge under andre verdenskrig.
Enrico Dandolo
Familie
Hans sønn, Ranier, fungerte som visedoge mens Dandolo ikke var til stede, og ble senere drept under kamper med Genova om herredømmet på Kreta. Hans barnebarn, Anna Dandolo, giftet seg med kong Stefan II av Serbia. Mens han fungerte som doge, var han gift med en kvinne ved navn Contessa. Selv om det var flere senere doger ved navn Dandolo i Venezia, var ingen av disse direkte etterkommere etter Enrico.
Annet
På 1800-tallet ble et slagskip kalt «Enrico Dandolo» sjøsatt av Regia Marina (den italienske marine).
Hellas under Vinter-OL 1952
Hellas under Vinter-OL 1952. Tre sportsutøvere fra Hellas, alle menn, deltok i én sport, alpint, under Vinter-OL 1952 i Oslo. Hellas, som deltok for tredje gang i et vinter-OL, vant ikke noen medaljer. Beste plassering var 72.-plass i utfor.
BKA
BKA kan vise til:
Donegal (grevskap)
Donegal (irsk: Contae Dhún na nGall; engelsk: County Donegal) er et grevskap i provinsen Ulster i Irland. Den har navn etter byen Donegal (Dún na nGall) sør i grevskapet. Det irske navnet har betydningen dun, «festning» + gall, «fremmed», det vil si «de fremmedes festning». Det eldre navnet er Tyrconnell (Tír Chonaill), «Conalls land», etter det historiske området av samme navn, og etter semi-mytisk monarki grunnlagt av Conall Gulban på 400-tallet. Forsøk på å gjøre dette til offisielt navn på slutten av det 1900-tallet strandet, da det ble påpekt at Inishowenhalvøya historisk sett ikke er det samme som Tyrconnel.
Administrasjonsbyen er Lifford, mens den største byen er Letterkenny. Sistnevnte var en periode den raskest voksende byen i Vest-Europa. Det høyeste punktet er Errigal, 752 moh.. I henhold til folketellingen i 2011 var befolkningen i grevskapet på 161 137 innbyggere.
Geografi
Donegal består for det meste av lavt fjellandskap, med flere fjorder langs kysten. Lough Swilly og Lough Foyle som danner grense mot Nord-Irland er de viktigste av disse. Klippene Slieve League er blant de høyeste kystklippene i Europa, og Malin Head på Inishowenhalvøya er det nordligste punktet på øya. Utenfor kysten ligger øyene Arranmore og Tory Island, som er bebodd og tilhører grevskapet. Det er også flere ubebodde øyer.
Den eldste kjente irske bergarten er om lag 1,7 milliarder år gammel, en gneistype på øya Inishtrahull utenfor kysten av grevskapet Donegal. I andre deler av Donegal er det funnet stein som har oppstått som avleiringer etter isbreer, noe som beviser at det som skulle bli til øya Irland var delvis dekket av is i en av istidene. Der imidlertid umulig å tidfeste disse avsetningene nøyaktig på grunn av senere landhevinger.
Klimaet er mildt på grunn av Golfstrømmen.
Språk
Store deler av grevskapet er sett på som en bastion for irsk-gælisk språk og kultur. Det gaeltacht (irsktalende område) i Donegal er det nest største i Irland. Den dialektversjonen av irsk snakket i Donegal er vestlig ulsterirsk. Denne har tatt opp i seg trekk fra skotsk-gælisk. Ulsterskotsk blir også talt av en del mennesker i Donegal. Tidligere var det også en gaeltacht på Inishowen, hvor man brukte en østlig ulsterdialekt. Donegalirsk har en sterk innflytelse på irsktalende i det nordlige Irland, og de som bruker språket der taler det derfor normalt med en markant forskjellig uttale enn den «offisielle» uttalen som brukes i RTÉs sendinger.
Av gaeltacht-befolkningen på 24 744, 16 prosent av landets totale, er det 17 132 som sier at snakker irsk. Det er tre irsktalende sogn: Gweedore (Gaoth Dobhair), The Rosses (Na Rosa) og Cloughaneely (Cloch Cheann Fhaola).
Fröderyd
Fröderyd er et sted i Vetlanda kommun. Stedets er mest kjent fordi forfattarinnen Lina Sandell ble født i Fröderyds prestegård i 1832. Prestegården kalles i dag Lina Sandellgården. Her finnes i dag et lite museum. I hagen, under det 300-årige asketreet der hun satt når hon skrev sine tekster, finnes Axel Wallenbergs statue av henne.
Mitja Robar
Han representerte landet sitt under Vinter-OL 2014 i Sotsji, der han kom på 7.-plass med det slovenske laget.
Robert Sabolič
Robert Sabolič (født 18. september 1988) er en slovensk ishockeyspiller.
Moderne femkamp under Sommer-OL 1936
Moderne femkamp under Sommer-OL 1936. Moderne femkamp var med som olympisk øvelse for femte gang 1936 i Berlin.
Robert Sabolič
Han representerte landet sitt under Vinter-OL 2014 i Sotsji, der han kom på 7.-plass med det slovenske laget.
Léon Wieger
Georges Frédéric Léon Wieger (født 9. juli 1856 i Strasbourg i Frankrike, død 25. mars 1933 i Xianxian i Hebei i Kina) var en katolsk kinamisjonær og lege tilhørende jesuittordenen og en ledende sinolog.
I Strasbourg gjennomførte han seks års klassiske studier og deretter seks år medisinske studier. Han praktiserte som lege i to år i det sivile og to år i hæren før han i 1881 trådte inn i jesuittordenen i Belgia. På den tiden var ordenen forbudt i Frankrike.
Noen måneder etter at han var blitt presteviet i juli 1887 ankom han jesuittenes misjonsfelt i Sørøstre Zhili (i dag del av provinsen Hebei). Der benyttet han sine medisinske kunnskaper til å introdusere helhetlige hygieneregler for jesuittene og for de kinesere misjonen hadde arbeid blant.
Hans studier av kinesisk språk overbeviste ham om viktigheten av å utgi systematiske verker om kinesisk kultur. I tillegg til et betraktelig antall homiletiske og kateketiske bøker for misjonærer for at de bedre skulle kunne ordlegge seg på kinesisk, og på Hejianfu-dialekten, forfattet han et tibinds historieverk om det moderne Kina, og arbeider om kinesisk språk og skikk. Mange av dem utkom i flere utgaver, noen ble også oversatt fra fransk til engelsk, og er fremdeles i bruk (2008).
Thoralf Grubbe
Thoralf Grubbe (født 20. juli 1891, død 6. september 1951) var en norsk fotballspiller. Han spilte for Odd og var med på å vinne norgesmesterskapet for klubben i 1913. Han var tapende finalist i 1910.
Léon Wieger
Wieger utviklet også et transkripsjonssystem, som han benenyttet for eksempet til Textes historiques; det er senere blitt erstattet av andre systemer.
For sine bidrag innen sinologien ble han tre ganger utmerket av Stanislas Julien-prisen av Académie des Inscriptions et Belles-Lettres i Paris.
Thoralf Grubbe
Grubbe fikk én kamp for det norske landslaget, som venstre half mot Ungarn i 1912, og han var i troppen under OL i Stockholm i 1912, ledet av Vince Hayes.
Sufflør
Sufflør (fr. souffler = hviske) har til oppgave å hviske replikker til skuespillerne i en teaterfremføring i tilfelle neste replikk er glemt. Sufflører blir ofte plassert i første publikumsrekke, på siden av scenen - eller i en «sufflørkasse» i forkant av scenen.
Liste over NASCAR-førere
Heltidsførere
{|
Busch Series-førere
{|
Craftsman Truck Series-førere
{|
Frilansførere
{|
Tin Machine (album)
Tin Machine er et album fra gruppen Tin Machine, som var et prosjekt David Bowie var involvert i fra 1988 til 1992, sammen med brødrene Tony og Hunt Sales og Reeves Gabrels. Bandet var et «back to basic»-prosjekt og fremstod som en demokratisk enhet.
Singler
Det ble utgitt tre singler i forbindelse med albumet.
«Prisoner Of Love» (4:52) lp version «Baby Can Dance» (6:21) live «Crack City» (5:20) live «Prisoner Of Love» (4:10) edit
«Under the God» (4:06) «Sacrifice Yourself» (2:13) «Intervju» (12:23)
«Tin Machine» (albumversjon) «Maggie's Farm» live «I Can't Read» live «Bus Stop» live Alle sangene innspilt La Cigale, Paris, 1989.
Andre utgivelser
Albumet ble reutgitt i 1995 på Virgin Records med en live-versjon av «Bus stop» spilt inn i Paris i 1989 under bandets verdens-turne.
Plasseringer
Album Singel
Rein Taaramäe
Rein Taaramäe (født 24. april 1987 i Tartu) er en estisk landeveissyklist. Han sykler for Intermarché-Wanty-Gobert Matériaux.
Ghadrooni-demningen
Ghadrooni-demningen er en demning for vannforsyning og irrigasjon i Iran, anlagt i elva Gharanghou.
Demningen er en enkel betong gravitasjonsdam av typen RCC. Dammen er 15 meter høy og 300 meter lang.
Boštjan Goličič
Boštjan Goličič (født 12. juni 1989) er en slovensk ishockeyspiller.
Han representerte landet sitt under Vinter-OL 2014 i Sotsji, der han kom på 7.-plass med det slovenske laget.
Diabeteskoma
Diabeteskoma (latin: coma diabeticum ; også kjent som sukkerslag) er en tilstand av bevisstløshet hos pasienter med diabetes og høyt blodsukker (hyperglykemi). Tilstanden krever rask behandling med insulin og væske. Det viktig at blodsukkeret ikke synker for raskt, det kan forårsake hjerneødem, unormalt mye væske i hjernevevet.
Personer med diabetes type 1 får syreforgiftning sammen med diabeteskoma, men ved diabetes type 2 skjer ikke det.
Christopher Paul Neil
Neil, som har arbeidet som engelsklærer ved flere skoler i Asia, har gjennom flere år figurert på bilder av overgrep mot barn som han selv la ut på internett. Han la ut rundt 200 bilder hvor han misbruker minst 12 unge gutter i Vietnam og Kambodsja, men fordreide sitt eget ansikt. I 2007 lyktes det tyske eksperter fra BKA å rekonstruere ansiktet. Interpol valgte å gå ut med bildene, som førte til en rekke tips fra hele verden, som ledet til at Neil ble identifisert og til slutt arrestert. Det var første gang Interpol gikk ut med navn og bilde på en pedofilimistenkt.
Før Neils identitet ble kjent var politiets kodenavn for ham Vico (fra Vietnam og Kambodsja).
I august 2008 ble han dømt til 39 måneder fengsel og en bot. Straffen ble skjerpet i november 2008 etter en utvidet siktelse. I 2012 fikk han reise tilbake til Canada. Der ble han på nytt stilt for retten, og etter nye overgrep dømt på nytt. Han ble sluppet fri i 2017.
Deerstalker-lue
Deerstalker-lue eller Sherlock Holmes-lue, på engelsk bare kalt deerstalker, er ei lue eller myk hatt som siden 1800-tallet særlig har blitt båret på landet eller jakt i Storbritannia, spesielt under deer stalking, britisk sportsjakt på hjortedyr. Lua har høy pull, stiv lueskygge foran og i nakken, samt to øreklaffer som vanligvis er brettet opp og knyttet sammen med ei snor på toppen. Den er gjerne laget av tweed, grovt ullstoff, med et rutemønster som skal tjene som flekkamuflasje. Lua kan også ha innvevd rødlige signalfarger i mønsteret for lettere å bli oppdaget av andre jegere.
I populærkulturen blir deerstalker-lue først og fremst forbundet med romandetektiven Sherlock Holmes etter at Sidney Paget (1860–1908) tegnet ham med et slikt hodeplagg i ilustrasjonene til magasinføljetongen The Boscombe Valley Mystery i 1891. Lua har siden også blitt et ikonisk symbol for detektiver generelt. I mange illustrasjoner og filmframstillinger bærer Sherlock Holmes dessuten en inverness cape, en kappe som tradisjonelt har tilhørt den skotske highland dress, med et liknende rutemønster. Holmes er ofte ellers utstyrt med karakteristisk kalabashpipe og forstørrelsesglass.
Leiranger
Leiranger (NO-1847), lokalt ofte kalt Leines, er en tidligere herredskommune i Salten i Nordland fylke som ble opprettet som Leidingen herredskommune etter en deling av Steigen den 1. september 1900. Ved delingen hadde kommunen et areal på 185,4 kvadratkilometer og 1 248 innbyggere. I 1910 fikk kommunen navnet Leiranger, et navn som kommer fra det tidligere Leiðangrar, som viser til «fjorden med leiret bunn».
Utstrekning
Kommunen utgjorde arealet som tilsvarte Leiranger sogn med landområder vest på Steigenhalvøya, grovt sett mellom Skotsfjorden i nord og Brenntinden sør for Brennvika i sør. Fra Skotsfjorden gikk kommunegrensen sørover ved Småtindan, videre øst til Reinkalvtinden hvor grensen går i sørlig retning og passerer øst for gården Marhaug til Nordfoldeidet. Fra Norfoldeidet vestover via Kråktindan til Brenntinden. Største avstand fra nord til sør var 20,6 kilometer og fra øst til vest 34 kilometer regnet til skjæret Kuven i Vestfjorden. Av 540 øyer og 425 holmer og skjær innen kommunegrensen var Måløya, med et areal på 2,0 km², den største. Kommunens største innsjø var den 0,5 km² store halvdelen av Allmenningsvatnet som lå innenfor Leiranger.
I nord grenset Leiranger til Steigen, i øst og sør til Nordfold og i sørvest til Kjerringøy kommuner. Vestfjorden i vest. Administrasjonssenteret lå i Leines hvor også Leiranger kirke ligger. Grøtøya, øst for Nordskot, var sammen med Leines de viktigste handelsstedene. Andre steder innen kommunen var Helnes, Botn, Myklebostad, Saursfjord og gårdene langs Saursfjorden og Nordskot.
Virksomhet og næring
Ved opprettelsen var Leiranger delt inn i seks skolekretser. Det var fem landhandlere i kommunen. Poståpnerier i Leines og på Grøtøya. Rikstelegraf, tranbrenneri og bøkkerverksted også på Grøtøya. I Åsjorda lå et sagbruk. Kommunen hadde ingen statsfinansierte veier, men bevilgning til en planlagt vei fra Nordfold over Nordfoldeidet med beregnede kostnader på kroner 49 500 var gitt.
Sammenslåing
1. januar 1964 opphørte Leiranger å eksistere som egen kommune da Steigen, Leiranger og Nordfold samt deler av Hamarøy og Kjerringøy ble slått sammen til den nye Steigen kommune.
Befolkningsutvikling
Folkemengde oppgitt for Leiranger sogn eller kommune i forskjellige år:
Kilde: Folketellinger fra Statistisk sentralbyrå
Titan
Titan eller TITAN kan referere til:
Martirio
María Isabel Quiñones Gutiérrez, artistnavn Martirio (født 21. mars 1954) er en spansk sanger.
På 1970-tallet var Maria Isabel medlem av gruppen Jarcha, hvis sanger var populære i Spania en periode. I 1984 var hun medlem av gruppen Veneno, ledet av Kilo Veneno og kjernemedlemmene fra Pata Negra: Raimundo og Rafael Amador. I 1986 startet hun sin solokarriere med artistnavnet Martiro, og hun ble en av de mest originale artistene i den spanske musikkbransjen på 1980-tallet, med musikk som fungerte som en bro mellom kulturer og er en fusjon mellom spanske vers, flamenco, bolero, jazz, tango, rock og mye mer.
Etter en innledende musikalsk etappe der hun gjorde seg kjent hos massene, tok hun i 1994 en pause fra musikken og prøvde seg som skuespiller i film, teater og på TV.
I 1999 ga hun ut den selvbiografiske boken La Vuelta a Martirio en 40 trajes.
I 2006 deltok hun sammen med flamencosangeren Mayt Martín i forestillingen «Blant venner» av Omara Portuondo, i «Palau de la Música» i Barcelona.
Martirio har høstet stor anerkjennelse for sin karriere, og prises av både publikum og kritikere. Hun har mottatt en rekke priser, og er blitt utnevnt «adoptivdatter av San Juan (Puerto Rico) og har mottatt Gullmedaljen av Junta de Andalucia.
Chamsir-demningen
Chamsir-demningen er en demning for bl.a irrigasjon i Iran, anlagt i elva Zohreh.
Demningen er en enkel betong gravitasjonsdam av typen RCC. Dammen er 155 meter høy og reservoaret kan romme inntil 1.800 millioner m³ vannmasser, et av de største i landet målt etter volum.
Vilberg ungdomsskole
Vilberg ungdomsskole er en ungdomsskole på Vilberg i Eidsvoll kommune. Skolen har ca. 350 elever i 18 klasser og ca. 54 ansatte.
Lars Grønnerød
Bakgrunn
Grønnerød vokste opp på Eiksmarka på Østerås i Bærum sammen med sin to og et halvt år yngre bror. Han gikk langrenn og kjørte slalåm, stod på vannski og trente judo. Etter ungdomsskolen reiste han som utvekslingsstudent til Nord-Carolina i ett år og stortrivdes. Hjemme igjen fra USA tok han økonomilinjen på Dønski videregående skole i Bærum med markedsføring som linjefag. Skoleåret 1978/1979 hadde klassen en lærer i rettslære som i 1995 ble dømt til 12 års fengsel for drapet på sin kollega, Berit Hancke.
Etter 1990
På starten av 1990-årene fikk Grønnerød ryggprolaps og to etterfølgende operasjoner som ikke gjorde ham bra. På den tiden ble han lei A4-livet, og i politiavhør fortalte han at han etter 1990 brukte noe hasj og amfetamin, angivelig som alternativ til alkohol. Venner husket ham som hardtarbeidende og interessert i idrett, men nå skiftet han omgangskrets, og leiligheten i Frognerveien var i flere år samlingssted for folk fra det kriminelle rusmiljøet i Oslo. På begynnelsen av 1990-årene ble Grønnerød tatt for første gang, da han og en kamerat reiste til Thailand. Kameraten sendte ti gram heroin til ulike adresser i Oslo, og de to ble pågrepet av politiet og dømt til syv måneders fengsel. Etter hvert stod Grønnerød med rundt 100 forhold i strafferegisteret.
I 1997 aksjonerte politiet mot bilen han satt i, og Grønnerød sparket politikvinnen gjennom det åpne bilvinduet og traff skulderen henne så hun gikk overende. Det ble funnet 87,000 kr i bilsetet der han hadde sittet. Den 17. desember 1998 – bare et halvt år før trippeldrapene – forsøkte han et bedrageri i Postbanken på Elisenberg. Kjæresten Kristin Kirkemo ble et viktig vitne mot ham i den etterfølgende saken.
Leiligheten hans i Frognerveien ble sentral i Orderudsaken. Her fant man dynamitt av typen Sollex, som ble brukt under attentatforsøket mot Anne Orderud Paust og ektemannen. Grønnerød selv sa at han planla å bruke dynamitten til å sprenge sporveisautomater med.
I 1999 beløp formuen hans seg til 1,795,000 kr. Med aksjer i familiefirmaet L. Grønnerød AS mottok han omkring 100,000 kr i årlig utbytte. I påsken 1999, noen måneder før trippeldrapene, jobbet Grønnerød på Linjegods som vikar.
I 2003 ble det oppdaget et narkotikalager i hans celle i Oslo fengsel. Beslaget omfattet amfetamin, hasj, ecstasy- og rohypnol-tabletter.
Grønnerød begjærte saken gjenåpnet i 2006, men Gjenopptakelseskommisjonen avslo begjæringen i 2010. Han ble løslatt i 2013.
Dizzie Tunes 40 beste
Dizzie Tunes 40 beste er en samleplate utgitt av Dizzie Tunes i 1999
Go’biter – Live at Dizzie
Go'biter – Live at Dizzie er et musikkalbum utgitt av Dizzie Tunes i 1991
New Hampshire International Speedway
Banen ble åpnet i juni 1990 etter ni måneders bygging, og er den største sportsarenaen i regionen. NASCAR hadde sin debut på banen i juli 1990, med et løp i Busch Series, vunnet av Tommy Ellis. De tre påfølgende årene ble det arrangert noen få løp i Busch Series på banen. Disse løpene var vellykkede, og dermed ble banen arena for NASCARs øverste divisjon, Nextel Cup, i 1993.
Acer Inc.
Acer er et datafirma, etablert i 1976 med hovedkontor i Taiwan, som er blant verdens fem største produsenter av personlige datamaskiner.
Acer eier den andre største salgskjeden for datamaskiner på Taiwan, etter Asus, og Acers produktkjede tilbyr standard datamaskiner, både på for skrivebordet som bærbare, foruten servere og lagringsenheter, skjermer og løsninger for digital forretning for næringslivet, myndigheter, utdanning og hjemmebrukeren. Firmaets slagord, «Vi overvinner barrieren mellom mennesker og teknologi», er Acers langsiktige målsetning. Acer er kjent for utvikling og produksjon av sofistikerte produkter som samtidig er enkle å bruke.
Acer er markedsleder i EMEA-regionen (Europa, Midtøsten og Afrika) for bærebare datamaskiner med 18 % markedsandel i første kvartal 2005. Selskapet har også ledende posisjon i følgende land: Italia, Spania, Østerrike, Nederland, Sveits, Tsjekkia, Russland, Portugal, Belgia, Danmark, Polen, Ungarn og Slovakia.
Acer har 5,400 ansatte over hele verden og har skapt et konsolidert salgs- og servicenettverk i mer enn 100 land. Omsetningen nådde 7 milliarder amerikanske dollar i 2004 på salget av bærbare datamaskiner.
Kermit the Frog
Kermit the Frog er en grønn frosk som er en av figurene i Sesame Street og The Muppet Show. Kermit the Frog er skapt av Jim Henson som introduserte Kermit i 1955 i Sam and Friends og spilte ham til sin død i 1990. Etter den tid har Steve Whitmire spilt Kermit. I 2017 fikk Whitmire sparken fra rollen, og rollen ble gitt til Matt Vogel.
Kermit hadde sin første opptreden i Sesame Street den 10. november 1969. Kermit har en stjerne på Hollywood Walk of Fame.
Sabahudin Kovačevič
Sabahudin Kovačevič (født 26. februar 1986) er en slovensk ishockeyspiller.
Han representerte landet sitt under Vinter-OL 2014 i Sotsji, der han kom på 7.-plass med det slovenske laget.
Javeh-demningen
Javeh-demningen er en demning for flomkontroll og irrigasjon i Iran, anlagt i elva Javeh Roud.
Demningen er en enkel betong gravitasjonsdam av typen RCC. Dammen er 95 meter høy og 330 meter lang.
Eier er statens utviklingsselskap for vannkraft og vannressurser, IWPC. I samme vassdrag ligger også Øvre Dehroud-demningen, som eies av provinsen Fars.
Avhendelse
En avhendelse eller oppgivelse betyr i finans og økonomi en reduksjon av aktiva, av enten finansielle eller etiske årsaker. Det regnes som det motsatte av en investering. Avhendelser blir ofte begått hos selskaper som ønsker å selge unna deler av virksomheten for å fokusere på ressurser i de markedene som anses som mest lønnsomme eller lovende. Et selskap kan avhende aktiva til heleide datterselskaper.
Den største og sannsynligvis mest kjente selskapsavhendelsen i historien var da Bell System ble oppløst til AT&T og Baby Bell i 1984, etter bemyndigelse fra justisdepartementet i USA.
Island under Vinter-OL 1952
Island under Vinter-OL 1952. Elleve sportsutøvere, alle menn, fra Island deltok i tre sporter, alpint, langrenn og skihopping, under Vinter-OL 1952 i Oslo. Island, som deltok for andre gang i et vinter-OL, vant ingen medaljer. Beste plassering var en 11.-plass i langrenn 4 x 10 km stafett.
Skyteprøve for storviltjegere
Skyteprøve for storviltjegere er en obligatorisk skyteprøve som alle jegere må avlegge årlig for å kunne jakte på storvilt med rifle i Norge. Prøven har kommet i stand som en avtale mellom Direktoratet for naturforvaltning, Det frivillige Skyttervesen og Norges Jeger- og Fiskerforbund. Ved jakt på storviltartene rådyr, villsvin, jerv og gaupe kan det benyttes rifle eller hagle, men skyteprøve for storviltjegere er ikke nødvendig om man skal jakte med hagle.
Før selve skyteprøven kan tas må det gjennomføres minimum 30 obligatoriske treningsskudd på blink fordelt over minimum to dager. Jegeren får altså godkjent maksimalt 15 skudd per dag, der resultatet ikke teller. Det er lov å foreta denne delen av skyteprøven over flere dager om ønskelig. Et 30-skudds stevne i konkurranseskyting vil også telle som de 30 obligatoriske skuddene som kreves før storviltprøven, eksempelvis ved deltagelse i jegerklassen i DFS bane eller feltskyting eller jegerklassen i NJFF jaktfelt.